Vatsalihasten botulinumtoksiini - injektio (XX2AT)

Preoperatiivinen botulinumtoksiini -injektio vatsalihasten relaksoimiseksi ennen vatsanpeitteiden tyräleikkausta. Tehdään noin 2–4 viikkoa ennen leikkausta. Toimenpide tehdään ultraääniohjatusti.

Ajan varaaminen ja yhteystiedot

Toimenpide tehdään OYS:n Keskusröntgenissä (Z3372), sisäänkäynti N (Kajaanintie 50, Oulu) tai G (Kiviharjuntie 9, Oulu), sijainti N4, 1. kerros, aula 2.

Varaus ja tiedustelut puh. 53290 klo 8–15

[Tutkimusten ajanvaraus kuvantamisen toimialueella](https://intra.oysnet.ppshp.fi/dokumentit/_layouts/15/WopiFrame2.aspx?sourcedoc=%7b5B4E8386-B25B-44B2-9324-4BC2D8B4D3E0%7d&file=Tutkimusten%20ajanvaraus%20kuvantamisen%20toimialueella.docx&action=default)

Indikaatiot/kontraindikaatiot ja riskit

Indikaatiot: Tyrädefekti vatsanpeitteissä, hernoplastiaa / vatsanpeitteiden korjausleikkausta edeltävä vatsalihasten relaksaatio

Kontraindikaatiot: Aikaisempi allerginen reaktio hoidossa käytettävälle aineelle, pistokohdan tulehdus

Riskit: Lääkeaineyliherkkyys

Esivalmistelut

* Ravinnotta 6 tuntia ennen toimenpidettä (syömättä, juomatta ja tupakoimatta)
* Toimiva laskimoyhteys ja aukiolotippa (laitetaan röntgenissä ennen toimenpidettä)
* Toimenpiteeseen tulevien potilaiden tulisi välttää sairaalaan saapumista omalla autolla, koska toimenpiteessä saatetaan antaa pkv-lääkettä mahdollisen toimenpiteestä johtuvan kivun hoitoon.

Toimenpiteen kulku

* Toimenpide kestää noin tunnin alku- (pesu ja peittely) ja loppuvalmisteluineen.
* Potilas on tutkimuspöydällä selällään tai kyljellään
* Röntgenlääkäri etsii ultraäänellä optimaaliset pistokohdat vatsalihaksiin
* Potilaan asento tuetaan sopivaksi
* Röntgenhoitaja pesee ja peittelee pistokohtien ympäristön steriileillä liinoilla
* Röntgenlääkäri injisoi Botox -lääkeainetta ohuen neulan kautta jokaiseen vatsalihakseen
* Molemmille puolille tulee kolme punktiota, yhteensä kuusi pistoa
* Pistokohtien päälle laitetaan haavalaput

Jälkihoito ja seuranta

* Potilaan vointia seurataan röntgenosastolla puoli tuntia toimenpiteen jälkeen
* Potilas kotiutuu seuranta-ajan jälkeen, mikäli voinnissa ei erityistä
* Pistokohdat pidetään kuivana yhden vuorokauden ajan